અમદાવાદ: રાજકોટ-અમદાવાદ હાઈવે પર કુવાડવા નજીક એક નોવેલ્ટી સ્ટોર પર પોલીસે છાપો મારી ઝડતી કરતાં અા સ્ટોરમાંથી ૨૫૭ જેટલા ઘાતક હથિયારોનો જથ્થો મળી અાવતાં અા ઘટનાએ ભારે ચકચાર જગાવી છે. અા અંગેની વિગત એવી છે કે અમદાવાદ-રાજકોટ હાઈવે પર કુવાડવા નજીક રોડ પર અાવેલી હોટલ ઈન્ડિયા પેલેસના નોવેલ્ટી સ્ટોરમાં ઘાતક હથિયારો છુપાવવામાં અાવ્યા હોવાની બાતમીના અાધારે પોલીસની ટીમે અા સ્ટોર પર છાપો માર્યો હતો. પોલીસે સ્ટોરની ઝડતી કરતાં સ્ટોરના જુદા જુદા કબાટના ખાનાઓમાં છુપાવેલા તલવારો, છરા, બેઝબોલ ‌િસ્ટક, મૂઠ, હોકીઓ અને પાઈપો મળી કુલ ૨૫૭ જેટલા ઘાતક હથિયારો મળી અાવ્યા હતા. પોલીસ તપાસ દરમિયાન અા ઘટનામાં છ શખસોના નામો ખૂલતાં પોલીસે ત્વરિત તપાસ શરૂ કરી છ શખસોની ઝડપી લઈ મુદ્દામાલ કબજે કર્યો હતો.